CELEX: 
Language: hu
Date: 2021-12-14 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2018/956 európai parlamenti és tanácsi rendeletnek a tagállamok és a gyártók által nyomon követendő és bejelentendő, új nehézgépjárművekre vonatkozó adatok és az adatbejelentési eljárás tekintetében történő módosításáról

INDOKOLÁS
            
            
               A FELHATALMAZÁSON ALAPULÓ JOGI AKTUS HÁTTERE
            
            
               Ez a felhatalmazáson alapuló jogi aktus azzal a céllal módosítja az (EU) 2018/956 rendelet I. mellékletét, hogy biztosítsa, hogy a tagállamok évente jelentsék a Bizottságnak az újonnan nyilvántartásba vett nehézgépjárművek megfelelőségi nyilatkozatának 3. pontjában rögzített információkat. Ez az információ szükséges ahhoz, hogy a hajtott tengelyek száma alapján meghatározható legyen a bejelentett járművek tengelykiosztása, és ezáltal – a tagállamtól származó információk alapján, a gyártóval folytatott további információcsere nélkül – azonosíthatók legyenek a gyártó által jelentett adatok segítségével nyilvántartásba vett járművek. A jogi aktus módosítja továbbá az említett rendelet II. mellékletét annak érdekében, hogy az Európai Környezetvédelmi Ügynökség az adatbázis felépítését hozzáigazíthassa a műszaki fejlődéshez.
            
            
               AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság a következők révén kérte ki az érdekelt felek véleményét:
            
            
               a)négyhetes nyilvános online konzultáció az „Ön mit gondol? Mondja el!” minőségi jogalkotási portálon 2021. szeptember 7. és 2021. október 5. között; ennek keretében négy észrevétel érkezett a Bizottsághoz. A konzultáció két résztvevője általános támogatását fejezte ki. Egy további résztvevő hangsúlyozta, hogy azon gyártók számára, akik kötelesek visszamenőlegesen rendelkezésre bocsátani adatokat, elegendő átfutási időt kell biztosítani. A negyedik észrevétel általánosságban kritikus álláspontot fogalmazott meg a jogszabályokkal kapcsolatban;
            
            
               b)konzultáció 2021. szeptember 28-án a gépjárművek CO2-kibocsátásával foglalkozó szakértői csoporttal, amely a tagállami hatóságok, a járműgyártók, a beszállítók és a nem kormányzati szervezetek képviselőiből áll.
            
            
               A FELHATALMAZÁSON ALAPULÓ JOGI AKTUS JOGI ELEMEI
            
            
               E felhatalmazáson alapuló jogi aktus elfogadására az (EU) 2018/956 rendelet 11. cikke (1) bekezdésének a) és d) pontja hatalmazza fel a Bizottságot.
            
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.12.14.)
            
            
               az (EU) 2018/956 európai parlamenti és tanácsi rendeletnek a tagállamok és a gyártók által nyomon követendő és bejelentendő, új nehézgépjárművekre vonatkozó adatok és az adatbejelentési eljárás tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az új nehézgépjárművek CO2-kibocsátásának és tüzelőanyag-fogyasztásának nyomon követéséről és bejelentéséről szóló, 2018. június 28-i (EU) 2018/956 európai parlamenti és tanácsi rendeletre
                  1
                és különösen annak 11. cikke (1) bekezdése a) és d) pontjára,
            
            
               mivel:
            
            
               (1)Az (EU) 2018/956 rendelet I. mellékletének A. része meghatározza a tagállamok által nyomon követendő és bejelentendő, az Unióban először nyilvántartásba vett új nehézgépjárművekre vonatkozó adatokat.
            
         
         
            
               (2)Az (EU) 2018/956 rendelet 10. cikke szerinti alapos elemzés elkészítéséhez a tagállamoknak nyomon kell követniük és be kell jelenteniük azokat az adatokat, amelyek lehetővé teszik a bejelentett járművek tengelykiosztásának a hajtott tengelyek száma alapján történő meghatározását. Ezeket az adatokat az újonnan nyilvántartásba vett nehézgépjármű megfelelőségi nyilatkozatának 3. pontjában rögzítik.
            
            
               (3)Az említett információk lehetővé tennék a Bizottság számára, hogy a gyártók által az (EU) 2018/956 rendelet 5. cikke szerint jelentett adatok segítségével nyilvántartásba vett járműveket a tagállamtól származó információk alapján azonosítsa anélkül, hogy szükség lenne a gyártóval folytatott további információcserére.
            
            
               (4)A jelentésnek a 2019. évi jelentéstételi időszakra vonatkozóan, a 10. cikkel összhangban történő elkészítése során szerzett tapasztalatok alapján és a bejelentett adatoknak az elkövetkező években biztosítandó alapos elemzése érdekében a gyártóknak specifikus, a „sum exec” adatfájlokban rögzített adatokat kell szolgáltatniuk egyes járműalkatrészeknek a szimulációs eszköz működtetése során tapasztalt viselkedéséről.
            
            
               (5)Az (EU) 2018/956 rendelet II. melléklete meghatározza a nyomonkövetési és bejelentési eljárást.
            
            
               (6)Az (EU) 2018/956 rendelet alkalmazása során szerzett tapasztalatok alapján az Európai Környezetvédelmi Ügynökségnek biztosítani kell a rugalmasságot ahhoz, hogy az adatbázisok felépítését és jellegét hozzá tudja igazítani a műszaki fejlődéshez, valamint azt, hogy ne kössék specifikus műszaki előírások. Az adatbázisok leíró nevét ezért törölni kell a II. mellékletből.
            
            
               (7)Az (EU) 2018/956 rendeletet ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk 
                  Az (EU) 2018/956 rendelet módosítása
            
            
               Az (EU) 2018/956 rendelet I. és II. melléklete e rendelet mellékletének megfelelően módosul.
            
            
               2. cikk 
                  Hatálybalépés
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.12.14.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 173., 2018.7.9., 1. o.
               
            
      
    ---documentbreak--- 
      
         
         
            
               MELLÉKLET 
            
            
               Az I. és a II. melléklet a következőképpen módosul:
            
            
               1.Az I. melléklet a következőképpen módosul:
            
            
               a)Az A. rész a következő, p) ponttal egészül ki:
            
            
               „p) a 2021. július 1-jétől kezdődően nyilvántartásba vett járművek esetében a hajtott tengelyek száma a megfelelőségi nyilatkozat 3. pontjában feltüntetettek szerint.”
            
            
               b) A B. rész 2. szakaszában található táblázat a következőképpen módosul:
            
            
               i. 
                     A szöveg a következő bejegyzéssel egészül ki:
            
            
                     
                        „102.
                     
                  
                  
                     
                        A 2021. július 1-jei vagy azt követő szimulációs időponttal rendelkező járművek esetében a munkafájllal megegyező nevű, vesszővel tagolt értékeket tartalmazó, mindegyik szimulációs célprofil és hasznos terhelési körülmény összesített eredményeit tartalmazó, .vsum kiterjesztésű fájl (10) 
                     
                  
                  
                     
                        Az (EU) 2017/2400 rendelet 5. cikke (1) bekezdésének a) pontjában említett szimulációs eszköz által annak grafikus felhasználói felületén (GUI) generált fájl 
                     
                  
                  
                     
                        »sum exec« adatfájl”
                     
                  
               
               ii.
                     a 10. megjegyzés helyébe a következő szöveg lép: 
            
            
               „(10)
                     Ez a bejegyzés nem tehető nyilvánosan hozzáférhetővé a nehézgépjárművek központi nyilvántartásában.”
            
            
               2.A II. melléklet a következőképpen módosul:
            
            
               a)Az 1.1. pontban az első albekezdés helyébe a következő szöveg lép:
            
            
               „1.1.
                     Az I. melléklet A. pontjában meghatározott adatokat a 4. cikkel összhangban az illetékes hatóság kapcsolattartó pontján keresztül, elektronikus adatátvitel útján kell továbbítani az Európai Környezetvédelmi Ügynökségnek (a továbbiakban: ügynökség).”
            
            
               b)A 2.1.c) pont helyébe a következő szöveg lép:
            
            
               „c) az adatoknak az ügynökség számára történő továbbításáért felelős kapcsolattartó pont.”
            
            
               c)a 2.3. pontban az első albekezdés helyébe a következő szöveg lép:
            
            
               „2.3.
                     Az I. melléklet B. részének 2. pontjában meghatározott adatokat az 5. cikk (1) bekezdésével összhangban a gyártó kapcsolattartó pontján keresztül, elektronikus adatátvitel útján kell továbbítani az ügynökségnek.”
            
            
               d)A 3.3. pont helyébe a következő szöveg lép:
            
            
               „3.3.
                     Amennyiben valamely illetékes hatóság vagy gyártó hibát talál a benyújtott adatokban, erről az ügynökségnek küldött hibaértesítési jelentés és az 1.1. pontban említett címekre küldött e-mail útján köteles haladéktalanul értesíteni a Bizottságot és az ügynökséget.”